Document ID: 32008D0787

KOMISJONI OTSUS,
3. oktoober 2008,
millega muudetakse otsust 2006/410/EÜ, millega kehtestatakse nõukogu määruse (EÜ) nr 1782/2003 artikli 10 lõike 2 ning artiklite 143d ja 143e kohaselt EAFRD-le ja EAGFi kuludeks eraldatavad summad
(2008/787/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 21. juuni 2005. aasta määrust (EÜ) nr 1290/2005 ühise põllumajanduspoliitika rahastamise kohta, (1) eriti selle artikli 12 lõikeid 2 ja 3,
ning arvestades järgmist:
(1)
Komisjoni otsuses 2006/410/EÜ (2) sätestatakse nõukogu määruse (EÜ) nr 1782/2003 (3) (millega kehtestatakse ühise põllumajanduspoliitika raames kohaldatavate otsetoetuskavade ühiseeskirjad ja teatavad toetuskavad põllumajandustootjate jaoks) artikli 10 lõike 2 ning artiklite 143d ja 143e ning nõukogu määruse (EÜ) nr 378/2007 (4) (milles sätestatakse määrusega (EÜ) nr 1782/2003 ettenähtud otsetoetuste vabatahtliku ümbersuunamise eeskirjad) artikli 4 lõike 1 kohaselt EAFRD-le eraldatavad summad ja EAGFi kuludeks eraldatav netobilanss.
(2)
Summade arvutamine määruse (EÜ) nr 1782/2003 artikli 10 lõike 2 kohaselt on muutunud. Muutus on toimunud ümbersuunatavate summade suurenemise ja määruse (EÜ) nr 1782/2003 artikli 12 lõike 1 kohaselt makstavate täiendavate toetussummade muutmise tulemusel.
(3)
Komisjoni otsuses 2008/788/EÜ (5) määratakse kindlaks netosummad, mis tulenevad määruse (EÜ) nr 378/2007 artikli 4 lõike 1 kohasest vabatahtliku ümbersuunamise kohaldamisest Portugalis aastateks 2009-2012.
(4)
Nõukogu 29. aprilli 2008. aasta määruse (EÜ) nr 479/2008 (mis käsitleb veinituru ühist korraldust ja millega muudetakse määrusi (EÜ) nr 1493/1999, (EÜ) nr 1782/2003, (EÜ) nr 1290/2005 ja (EÜ) nr 3/2008 ning tunnistatakse kehtetuks määrused (EMÜ) nr 2392/86 ja (EÜ) nr 1493/1999) (6) artikli 23 lõikes 2 sätestatakse summad, mis tuleb eraldada ühenduse täiendavate vahenditena nõukogu 20. septembri 2005. aasta määruse (EÜ) nr 1698/2005 (Maaelu Arengu Euroopa Põllumajandusfondist (EAFRD) antavate maaelu arengu toetuste kohta) (7) alusel rahastatavate maaelu arengu programmide kohastele veinipiirkonna meetmetele.
(5)
Seepärast tuleks otsust 2006/410/EÜ vastavalt muuta,
ON TEINUD JÄRGMISE OTSUSE:
Ainus artikkel
Otsust 2006/410/EÜ muudetakse järgmiselt:
1)
pealkiri asendatakse järgmisega:
2)
ainus artikkel asendatakse järgmisega:
„Ainus artikkel
Eelarveaastatel 2007-2013 Maaelu Arengu Euroopa Põllumajandusfondile (EAFRD) määruse (EÜ) nr 1782/2003 artikli 10 lõike 2 ning artiklite 143d ja 143e, määruse (EÜ) nr 378/2007 artikli 4 lõike 1 ning määruse (EÜ) nr 479/2008 artikli 23 lõike 2 kohaselt eraldatavad summad ja Euroopa Põllumajanduse Tagatisfondi (EAGF) kuludeks eraldatav netobilanss on esitatud käesoleva otsuse lisas.”;
3)
otsuse lisa asendatakse käesoleva otsuse lisas esitatud tekstiga.
Brüssel, 3. oktoober 2008

Labels: 15
19